Azonos nevű apja szintén szuperintendens volt. Előbb Szászivánfalván, majd Nagybaromlakon és 1687-től Medgyesen volt lelkész. 1691. január 28-án Michael Pancratius halála után utódjává, superintendensnek választották. A Rákóczi-mozgalom alkalmával sok nyugtalanságot kellett szenvednie; 1704. március 25-én a kurucok Ecsedi János vezérlete alatt Berethalomra jöttek, kirabolták a várat, de nem teljesen, mert H. száz frttal kiengesztelte őket; azonban csakhamar visszatértek és a várat, templomot és a sekrestyét teljesen kirabolták, sőt még a lakosokat is kifosztották.